# Ennustus

## Mis on ennustus?

&kappname; tähendab ennustus konto bilansi oletamist kindla tulevase ajaperioodi vältel.

Ennustust võib teha kahel viisil.

Planeeritud ja tulevased tehingud

- &kappname; kasutab tulevaste tehingute kombinatsiooni, mis on juba sisestatud pearaamatutesse, ja ajaplaani kirjeid.

Ajaloopõhine

- &kappname; kasutab varasemaid tehinguid pearaamatus tulevaste tehingute ennustamiseks.

Ennustusviisi ja -perioodi saab kindlaks määrata &kappname; seadistustedialoogi ennustusekaardil.

&kappname; ennustus pakub kokkuvõtet, näidates oletatavat bilanssi kontotsükli ajahetkedel ning oodatavat erinevust alg- ja lõppbilansi vahel. Kontotsükli kestuse saab kindlaks määrata kasutaja. Kokkuvõte näitab ka teateid kontode märkimisväärsete ennustatavate muudatuste kohta ennustuse perioodil.

Lisaks kokkuvõttele võimaldab &kappname; näha ka bilanssi päevade kaupa ning ennustuse iga kontotsükli minimaalselt ja maksimaalset bilanssi.

Vaikimisi luuakse ennustus 90 päeva kohta 30-päevaste kontotsüklitega, kasutades planeeritud ja tulevasi tehinguid.

## Ennustuse vaatamine

Ennustust saab näha, kui klõpsata &kappname; aknas vasakul asuval liikumispaneelil vastavale ikoonile.

Ennustusvaade jaguneb viieks kaardiks.

### Kaart Kokkuvõte

Kokkuvõtte kaart jaguneb püstsuunas kaheks.

#### Konto kokkuvõte

Konto kokkuvõte sisaldab teaberidadena andmeid kõigi varade ja kohustiste kohta.

Näidatakse järgmisi veerge:

Konto

- Vara- või kohustiskonto nimi.

Praegune bilanss (Praegu)

- Konto hetkebilanss.

Kontotsükli bilanss

- Ennustusperiood jaguneb kontotsükliteks. Vaikimisi on kontotsükli pikkus 30 päeva, kuid kasutaja võib seda muuta.

  Esimese kontotsükli päev on esimese ennustuse päev. Vaikimisi on selleks parajasti kehtiv kuupäev pluss üks kontotsükkel, kuid seda saab muuta sõltuvalt valikust "Ennustuse alustamise päev".

  Ülejäänud kontotsüklite päevad saadakse kontotsükli pikkuse liitmisega eelmise kontotsükli päevale. Seda jätkatakse seni, kuni arvutatav kontotsükli kuupäev langeb väljapoole ennustusperioodi.

  Iga kontotsükli kuupäeva juures kuvatakse oletatavat bilanssi.

Kogumuut

- Parempoolseimas veerus näeb oletatavat bilansierinevust ennustuse algus- ja lõpupäeva vahel. Kui oletatav konto lõppväärtus (puhasvara mõttes) jääb algväärtusest väiksemaks, tõstetakse kogu rida punase värviga esile.

#### Kokkuvõtte põhiteave

Kokkuvõttekaardi alumine pool näitab olulisemat teavet kontode kohta, selhulgas:

Varad alla nulli

- Kuvatakse teadet iga vara kohta, mille väärtus on ennustusperioodi algul või langeb selle vältel alla nulli.

Kohustised üle nulli

- Kuvatakse teadet kõigi kohtustiste kohta, mille väärtus on ennustusperioodi algul või kerkib selle vältel üle nulli. Pane tähele,et kohustise väärtus on negatiivne pearaamatu bilansi mõttes, sest positiivne bilanss osutab laenatud rahale.

### Kaart Üksikasjad

Üksikasjade kaart sisaldab teaberidadena andmeid kõigi varade ja kohustiste kohta.

Konto

- Vara- või kohustiskonto nimi.

Kuupäevad

- Veerud näitavad iga ennustuse kuupäeva kohta konto oletatavat bilanssi sel päeval. Kuupäevaveerud asetsevad kasvavas järjekorras vasakult paremale.

Kogumuut

- Parempoolseimas veerus näeb oletatavat bilansierinevust ennustuse algus- ja lõpupäeva vahel. Kui oletatav konto lõppväärtus (puhasvara mõttes) jääb algväärtusest väiksemaks, tõstetakse kogu rida punase värviga esile.

### Kaart Muu

Kaart Muu sisaldab teaberidadena andmeid kõigi varade ja kohustiste kohta. Teave on jagatud järgmistesse veergudesse:

Konto

- Vara- või kohustiskonto nimi.

Minimaalne kontotsükli bilanss

- Iga ennustusperioodi kontotsükli number <n> puhul näidatakse järgmisi veerge:

  Minimaalne bilanss (Min bil <n>)

- Oletatav minimaalne bilanss kontotsükli vältel.

Minimaalse bilansi kuupäev (Min kp <n;>)

- Päev, mil bilanss jõuab oletatava miinimumini.

Maksimaalne kontotsükli bilanss

- Iga ennustusperioodi kontotsükli number <n> puhul näidatakse järgmisi veerge:

  Maksimaalne bilanss (Maks bil <n>)

- Oletatav maksimaalne bilanss kontotsükli vältel.

Maksimaalse bilansi kuupäev (Maks kp <n;>)

- Päev, mil bilanss jõuab oletatava maksimumini.

Keskmine

- Konto bilansi keskmine ennustusperioodi vältel.

### Eelarve ennustuse kaart

Eelarve ennustuse kaardil pakutakse ennustust kulude ja tulude kategoorias. Veerud on sarnased kokkuvõtte ja üksikasjade kaardi veergudega.

### Kaart Diagramm

Siin näeb ennustust diagrammina. Üksikasjalikkuse tase sõltub ülal asuvate valikutega määratud üksikasjalikkusest.